Hoe om jou geisergebruik (en elektrisiteitsrekening) te beheer - Jou Geld | Solidariteit WêreldJou Geld | Solidariteit Wêreld
Tuis › Artikels › Hoe om jou geisergebruik (en elektrisiteitsrekening) te beheer
Dit is 'n baie kontensieuse onderwerp, maar baie deskundiges stem saam dat dit nie kragslim is om jou geiser die hele dag aangeskakel te hou nie. En om verstandig te wees met jou elektrisiteitsrekening is in hierdie tyd van snel stygende elektrisiteitstariewe nie net vir jou voordelig nie, maar ook vir Eskom se vermoë om elektrisiteit te lewer en kragonderbrekings af te weer.
“Geisers is vir tussen 30% en 50% van jou elektrisiteitsrekening verantwoordelik. Eskom beveel aan dat mens hou geiser tussen 06:00 en 09:00 afsit om elektrisiteit te spaar en gedurende hierdie piektye die las op die nasionale net te verlig,” sê Tammany Jackson van ANGOR Property Specialists.
Craig Berman van Saving Energy sê in 'n gemiddelde huishouding is die geiser maandeliks vir ongeveer 40% tot 60% van die elektrisiteitsverbruik verantwoordelik. “So, as daar duisende geisers is wat almal dag en nag aan is, plaas dit geweldige stremming op die voorsieningsnet.”
Volgens die elektrisiteitsdeskundiges Mr Power skakel 'n huishoudelike geiser in elk geval 24 tot 30 maal per dag aan en dit is ekonomies en omgewingsgewys sinvol om stappe te doen om hierdie eindelose herverhittingsiklus te minimeer en in die proses elektrisiteit te spaar.
So, hoe kan ons hierdie redelik groot uitgawe bestuur? Hier is 'n paar eenvoudige stappe:
Gebruik koue water wanneer dit nodig is en stort effektief
Lente en die gepaardgaande warmer weer is nie te ver weg nie en Jennifer Paddock, deeltitelprokureur, sê om jou hande en gesig met koue water in plaas van warm water te was, is 'n eenvoudige manier om jou geiser se energie te spaar.
Daar word ook aanbeveel dat mens moet stort in plaas daarvan om 'n bad vol te tap. Op dié wyse kan meer mense in die huishouding gedurende piektye warm water gebruik.
Daar is nog ander maniere om dit nog doeltreffender te doen. “Energie- en waterbesparende stortkoppe verminder die vloeivolume van die water met meer as die helfte. 'n Gemiddelde stortkop kan tot 20 liter water per minuut gebruik, waarvan ongeveer 40% warm water is.
“Tydens 'n enkele vyf-minute-stort kom dit te staan op 100 liter water, waarvan 40 liter warm water is. Vier mense wat twee keer per dag vir vyf minute stort, sal 800 liter water en 320 liter warm water gebruik,” sê Bergman.
“As energie- en waterdoeltreffende stortkoppe geïnstalleer word, sal dit die vloei tot net 9 liter water per minuut verminder. Vir dieselfde vier mense is die waterverbruik nou 45 liter water per vyf-minute-stort, of 360 liter water per dag, en net 144 liter warm water.”
Isoleer jou geiser
Kortom, hou dit binne.
Volgens Isotherm.co.za sal isolering van jou geiser met 'n termiese kombers en isolering van die pype verhoed dat hitte van die geiser ontsnap en dus meer energie gebruik om vir die verlies te kompenseer. “Gebruik van jou geiser met behoorlike isolasie sal die hoeveelheid energie verminder wat nodig is om hoë temperature te handhaaf. Toetse het getoon dat doeltreffende isolasie ongeveer 20% elektrisiteit spaar as 'n geiser wat 24 uur af was weer herverhit word.”
Installeer 'n geisertydreëlaar of -kontrole
Berman sê mens moet jou waterverbruikpatrone leer ken en dan 'n tydreëlaar of soortgelyke kontrole installeer sodat jou geiser net werk om in daardie gebruiksvereistes te voorsien. “Byvoorbeeld, 'n gesin van vier wat soggens en saans warm water nodig het om te stort of bad en deur die dag net 'n bietjie vir skottelgoed ens., hoef nie hul geiser 24/7 te laat werk nie.”
Hy sê met 'n tydreëlaar en kombers geïnstalleer en met die geiser wat ongeveer om 16:00 aanskakel en om 18:00 weer afskakel, sal daar soggens tot ongeveer 12:00 genoeg warm water wees sonder om die geiser weer te laat aanskakel.
“Jy kan die geiser tussen 13:00 en 14:00 aansit net om die watertemperatuur te handhaaf. Daarna kan die geiser tot ongeveer 16:00 afgeskakel word en kan dan aanbly tot 18:00. Skakel dit daarna vir die res van die nag af. Op dié manier is die geiser nie tydens piekaanvraagtye aan nie en dra tot 'n kleiner aanvraag van die net by, maar voorsien tog doeltreffend in die warmwaterbehoeftes van die huishouding.”
Volgens die tuisverbeteringswebwerf easyDIY.co.za werk 'n geiserkontrole effens anders. 'n Tydreëlaar skakel die geiser gedurende 'n vasgestelde tydperk aan en af. 'n Kontrole kyk eers of daar nog warm water in die tenk oor is voordat hy die water herverhit.